**Településrendezési szerződés**

*(tervezet)*

amely létrejött egyrészről

**Telki Község Önkormányzata**

(2089 Telki, Petőfi Sándor utca 1., adószáma: 15734862-2-13, statisztikai jelzőszáma: 15734862-8411-321-13, törzskönyvi azonosító száma (PIR): 734862, államháztartási egyedi azonosító (ÁHTI): 744447, képviseletében eljár: Deltai Károly polgármester) mint **Önkormányzat**

másrészről pedig a

**Solloshi Invest Korlátolt Felelősségű Társaság**

(székhely: 1037 Budapest, Lángliliom u. 4. 20. épület fszt.1., cégjegyzékszám: 01-09-296885, adószám: 25930038-2-41, statisztikai számjel: 25930038-6810-113-01, képviseli: Szöllősi Richard ügyvezető önállóan) mint kötelezettségvállaló beruházó (a továbbiakban a **Cél megvalósítója** együttes említésük esetén **Felek**)

között **Telki Község Önkormányzat Képviselő Testületének …/2019. (…)** **Öh.** számú határozatában foglalt felhatalmazás alapján a mai napon és helyen az alábbi feltételekkel:

**Preambulum**

A Cél megvalósítója adásvétel útján megvásárolta az Önkormányzattól a Telki, 1266/2 hrsz. számú ingatlant. A jogügylet részeként, ahhoz szervesen kapcsolódva Felek a jelen megállapodást kötik.

**1. A szerződés célja:**

A Cél megvalósítója az Önkormányzat tulajdonában álló, Telki 1278 hrsz. alatt, Telki 1265 hrsz alatt, továbbá 1266/1 hrsz alatt nyilvántartott kivett közút megnevezésű ingatlanok a jelen szerződés 1. számú mellékleteként csatolt helyszínrajzon piros színnel megjelölt részén saját beruházásban a Telki Község Helyi Építési Szabályzata és az engedélyes tervek alapján aszfaltozott utat épít ki, a Telki Önkormányzat által elfogadott műszaki tartalomnak megfelelően a Pest Megyei Kormányhivatal Érdi Járási Hivatal Közlekedési és Fogyasztóvédelmi Főosztály által UT/582/15/2018 számon kiadott és UT/582/17/2018 számon jogerőre emelkedett útépítési engedély és engedélyezett tervek alapján.

**2. A szerződés tárgya:**

A szerződés céljának megvalósítása érdekében szükséges, a jelzett fejlesztéssel közvetlen összefüggésben álló, Önkormányzatot terhelő feladatoknak a **Cél megvalósítója** (az ingatlanon beruházni szándékozó) általi, saját költségére történő megvalósításának vállalása, valamint az azokkal összefüggő önkormányzati feladatok rögzítése.

Az elkészült beruházás a megvalósítást követően befejezetlen beruházásként térítésmentesen az Önkormányzat tulajdonába kerül.

**3. A felek jogai és kötelezettségei, teljesítési határidők:**

**3.1. Cél megvalósítójának jogai és kötelezettségei**

A terület kialakításának előfeltételeit, vagy következményeit képező, e településrendezési céllal közvetlen összefüggésben lévő, az Önkormányzatot terhelő feladatokat **Cél megvalósítója** az alábbiak szerint átvállalja:

**3. 1. 1**.

**Cél megvalósítója** kötelezettséget vállal arra, hogy az érintett ingatlan vonatkozásában saját költségén elkészítteti az AquaComplex Tervező és Mérnöki Szolgáltató Kft. ( 1074 Budapest, Rákóczi u. 70-72. ) által készített AC.04/01/2012 tervszámú tervek és a Telki Község Helyi Építési Szabályzata szerinti aszfaltozott utat.

Az elkészült tervek és engedélyek jelen szerződéshez mellékletként csatolásra kerülnek.

**3. 1. 2.**

**Cél megvalósítója** a jelen szerződés aláírásával kötelezettséget vállal arra, hogy a 3.1.1. pontban foglaltak alapján átadott és megismert terveknek megfelelően az aszfaltozott utat, saját beruházásban, saját költségén - szükség esetén műszaki ellenőr bevonásával - megvalósítja.

**3. 1. 3.**

**Cél megvalósítója** a jelen szerződés aláírásával kötelezettséget vállal arra, hogy a beruházást két ütemben kivitelezi és műszaki átadás-átvétel keretében az Önkormányzat tulajdonába átadja.

Műszaki kivitelezés ütemei:

1. 2019.12.31.-ig alépítmények kivitelezése, szegélykő elhelyezése
2. 2020.05.31.ig aszfaltozott út kivitelezése

**3. 2. Az Önkormányzat jogai és kötelezettségei**

**3. 2. 1.**

Az **Önkormányzat** a jelen szerződés aláírásával vállalja, hogy amennyiben szükséges, forgalomtechnikai eszközöket, táblákat a jelen megállapodás keretében létrejövő útszakaszon saját költségén kihelyezi. Szintén saját költségén gondoskodik az esetlegesen szükséges útfestésekről.

**3. 2. 2.**

Az **Önkormányzat** a jelen szerződés aláírásával vállalja, hogy az elkészült útszakasz üzemeltetését, további fenntartását a műszaki átadást követő időponttól átveszi.

**3. 2. 3.**

Az **Önkormányzat** a jelen szerződés aláírásával vállalja, hogy a jegyző útján a jelen szerződés megkötésétől számított 15 napon belül 1997. évi LXXVIII tv 30/A. § (4) bekezdésében foglalt módon intézkedik a településrendezési kötelezettség feljegyzésére az érintett – Telki 1278 hrsz, 1265 hrsz és 1266/1 hrsz. – ú ingatlanok tulajdoni lapjára.

**3.3. Egyéb kötelezettség vállalások**

**3. 3. 1.**

Amennyiben a kivitelezés folyamán a tervezett beruházás paramétereit érintő változtatás válik szükségessé, vagy az egyeztetési anyagban nem szereplő járulékos beruházás igénye merül fel, a szerződő felek a településrendezési szerződést közös akarattal módosítják.

**3. 3. 2.**

**Felek** tudomásul veszik, hogy amennyiben a településrendezési tervi módosítások jogszabályban előírt véleményezési eljárása során jogszabállyal alátámasztott észrevétel merül fel, és emiatt a tervet módosítani kell, vagy azt újabb egyeztetésre kell bocsájtani, a jelen szerződés előírásai erre az eljárásra is kiterjednek.

**4. Egyéb rendelkezések**

**4. 1.**

Amennyiben a szerződés egyes rendelkezései érvénytelenek lennének, úgy ez nem érinti a szerződés egyéb részeinek érvényességét. A felek az érvénytelen szerződési feltételeket, amennyiben ez jogilag lehetséges, olyan új kikötésekkel pótolják, amelyek az elérni kívánt célhoz a legközelebb állnak, kivéve, ha a felek a szerződést az érvénytelen rész nélkül nem kötötték volna meg.

**4. 3.**

Amennyiben felek között olyan jogvita keletkezik, amelyet peren kívül nem tudnak rendezni, úgy az Önkormányzat székhelye szerinti Bíróság kizárólagos illetékességének vetik alá magukat.

**4. 4.**

Szerződő felek jelen okiratban nem szabályozott kérdésekben a Ptk., továbbá az Étv. vonatkozó rendelkezései az irányadók.

Szerződő felek jelen szerződést, mint akaratukkal mindenben megegyezőt a mai napon jóváhagyólag írták alá.

Mellékletek:

* útépítési és csapadékelvezetési tervdokumentáció
* Telki Község Képviselő testülete … Öh. számú határozata

Telki, 2019…………………………..

|  |  |
| --- | --- |
| ----------------------------------------------  Telki Község Önkormányzata  képviseli: Deltai Károly polgármester | --------------------------------------------------  Solloshi Invest Kft.  képviseli: Szöllősi Richard ügyvezető |